lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv lv en lv lv lv lv lv lv lv lv en lv lv lv lv lv lv en lv en lv en lv en lv en lv en nl sv en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Ar skanīgu koncertu Alojā noslēdzies 2017.gada jauno autoru dziesmu konkurss – Alojas administrācija
Alojas pilsētas un pagasta pārvalde
Alojas novada dome16.10.2017 Aktualitātes, Alojas kultūras nams, Kultūra
Sestdien, 14. oktobrī, Alojas Ausekļa vidusskolas sporta halles zālē jau 12. gadu notika ikgadējais Alojas novada domes rīkotais jaunrades dziesmu konkurss bērnu koriem “Kas mēs bijām, būsim, esam”. Koncertā 300 mūzikas skolu koru dziedātāji no Smiltenes, Rīgas, Salaspils, Valmieras, Ādažiem, Zvejniekciema, Aizkraukles, Jelgavas un Alojas pirmatskaņoja dziesmu autoru – Latvijas mūzikas izglītības iestāžu audzēkņu, radītās oriģināldziesmas. Konkursa žūrija – komponiste, Jāzepa Vītola Latvijas Mūzikas akadēmijas kompozīcijas katedras profesore Selga Mence, komponists, Jāzepa Vītola Latvijas Mūzikas akadēmijas kompozīcijas katedras docētājs Ēriks Ešenvalds un kordiriģente Māra Skride jaunradītās autoru dziesmas vērtēja koru izpildījumā. Pavisam konkursam tika iesniegti 15 darbi, bet 12 žūrija izvirzīja 2.kārtai.
Pirms vakarā paredzētā koncerta žūrija tikās ar jaunajiem autoriem un viņu pasniedzējiem, lai analizētu konkursa darbus, dalītos pieredzē un sniegtu noderīgus padomus tālākam darbam. Pa to laiku mūzikas skolu kopkoris virsdiriģentes Airas Birziņas vadībā gatavoja koncerta 2. daļas priekšnesumu – iepriekšējos gados konkursā godalgotās dziesmas un Selgas Mences dziesmu “Saulīte” kas ir viņas veltījums konkursam. Koncerta īpašā viesa statusā Alojā viesojās dzejniece Inese Zandere. Viņa atraktīvi lasīja savus garadarbus – prozu un dzejoļus. Savukārt koncerta otrajā daļā kori un Salaspils mūzikas un mākslas skolas koklētāju ansamblis pārsteidza klātesošos ar speciāli gatavotu dziesmu programmu ar I. Zanderes vārdiem. Jaunākais veltījums konkursam – komponistes Annas Veismanes dziesma “Tu lasi” koncertā piedzīvoja pirmatskaņojumu apvienoto koru izpildījumā.
Pirms žūrijas lēmuma paziņošanas un prēmiju pasniegšanas, visus sanākušos uzrunāja Alojas novada domes priekšsēdētāja Dace Vilne. Viņa uzteica koru skanīgo dziedājumu, iedrošināja mūzikas skolu audzēkņus radīt arvien jaunus skaņdarbus un nepadoties, ja rodas kāda šķietama neveiksme.
Jaunrades konkursa žūrijas komisija prēmēšanai izvirzīja šādus darbus:
Jaunākā grupa – autori līdz 16 gadiem:
1.prēmija  – lēma nepiešķirt.
2.prēmija – Kārlis Gunārs Neikens (Ādažu MMS), dziesma “Vētra piesit papēžus”, pirmatskaņoja Rīgas Latgales priekšpilsētas MS koris, diriģente Inga Krastiņa;
Kristaps Lāss (Ādažu MMS), dziesma “Varžu dziesmiņa”, pirmatskaņoja Ādažu MMS koris un Vidzemes jūrmalas MMS koris, diriģente Ināra Freimane.
3.prēmija  – lēma nepiešķirt.
Veicināšanas prēmija – Keita Šiliņa (Smiltenes MS), dziesma “Rīta stunda”, pirmatskaņoja Jelgavas MVS bērnu koris “Allemanda”, diriģente Edīte Bergmane;
Anna Lāce (Engures MMS) dziesma “Kovārnītis, kovārnīte”, pirmatskaņoja P. Barisona Aizkraukles MS koris, diriģente Silvija Tomaševska.
Vecākā grupa ( autori līdz 30 gadiem):
1.prēmija – Dace Mangulsone ( Rēzeknes MVS), dziesma “Sudraba kalējs”, pirmatskaņoja Smiltenes MS koris, diriģente Baiba Žēbina.
2.prēmija – lēma nepiešķirt.
3.prēmija –  Alise Dubenlāže ( Ventspils MVS), dziesma “Dziesmu māmuļa”, pirmatskaņoja Valmieras MS koris “SolLaRe”, diriģente Irēna Zelča.
Veicināšanas prēmija – Maiga Meļķe (Liepājas MM un dizaina VS), dziesma “Ziedoņa negaiss”, pirmatskaņoja Ādažu MMS koris, diriģente Laura Iesava;
Viktorija Osipjonoka (Rīgas 15.VSK), dziesma “Vējš”, pirmatskaņoja Salaspils MMS koris diriģente Rūta Bugavičute.
Atsaucoties biedrības “Rasa” aicinājumam, Tautas saimes grāmatā savu lappusi ar vēlējumu Latvijai 100-gadē ierakstīja konkursa žūrija un koru diriģentes. Tautas saimes grāmatu iedziedāja Alojas Mūzikas un mākslas skolas audzēkne Marija Alise Jenča.
Pasākumu vadīja alojietis, Latvijas Kultūras akadēmijas students Rūdis Bīviņš. Skanīgā koncerta noslēgumā, kopkoris un klausītāji kopīgi nodziedāja komponista Jāzepa Vītola dziesmu ar dzejnieka Ausekļa vārdiem „Uz skolu”.
Savu vērtējumu par aizvadīto konkursu žūrijas vārdā izteica kordiriģente Māra Skride: “Konkurss un arī koncerts bija brīnišķīgs. To apliecinām ne tikai mēs, žūrija, bet arī koru diriģentes, jaunie autori, viņu pedagogi un koru dalībnieki. Īpašs notikums ir arī jauno autoru tikšanās ar žūriju, kuras laikā darbus analizējam, notiek materiālu demonstrējumi. Tā ir vērtīga pieredze, ko jaunie talanti iegūst tieši šajā konkursā. Alojas kultūras nama darbinieku ieguldītais darbs bija redzams ik uz soļa. Viss bija prefekti! Mēs šeit ierodamies gadu no gada, jo Alojā jūtamies labi, esam gaidīti. Priecājamies, ka šajā mazpilsētā salīdzinājumā ar lielajām pilsētām rīko pašu veidotus pasākumus un konkursus. Tiem ir milzīga nozīme un vērtība. Novērtējam, ka pēdējos gados aug arī skatītāju un klausītāju pulks.”
Godinot savu novadnieku, latviešu gaismas saucēju dzejnieku Ausekli un, saglabājot Vispārējo latviešu Dziesmu svētku pamata – a cappella kora dziedāšanas tradīciju, konkursu kopš 2005. gada rīko Alojas pašvaldība sadarbībā ar Latvijas Komponistu savienību, Latvijas Mūzikas skolām, Rīgas Latviešu biedrības mūzikas komisiju, Latvijas Mūzikas akadēmiju. Konkursu atbalsta Valsts kultūrkapitāla fonds.
Paldies visiem, kas iesaistījās un palīdzēja pasākuma organizēšanā un viesu uzņemšanā: Inesei Mētriņai un AAV darbiniekiem, Rihardam Būdam un Alojas pārvaldes strādniekiem, SIA “Alojas Novada Saimniekserviss” darbiniekiem, Alojas bibliotēkas kolektīvam, AAV ēdnīcas kolektīvam, Jānim Virsim, Rūdim Bīviņam, Ingai Neimanei, Marijai Alisei Jenčai un Anitai Āriņai, Antrai Miķelsonei, Anitai Zvērai, Ingai Mauriņai –Kaļvai, Modrim Lilenblatam, Tālivaldim Brentam, SIA “Mieriņš” kolektīvam, Vilzēnu tautas namam, SIA “Draugu dārzs”, biedrībai “Radošais klubs Liepale”.
Sagatavoja Ineta Laizāne, Liāna Lilenblate-Sipko
← Vēlies būt starptautisks uzņēmējs? Pievienojies Globālās uzņēmējdarbības programmai (GUP)
Informācija par Kārļa Zāles pieminekļa uzstādīšanas procesu Alojā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.